Hvorki skipstjórar né flugmenn hafa heimildir til handtöku eða valdbeitingar , umfram það sem almennt gengur og gerist utan þeirra fara sem þeir stjórna . Skipstjórar og flugmenn hafa þó rúmar valdheimildir um borð í förum þessum og hafa nokkurt vald yfir þeim sem ferðast með þeim . Í sjómannalögum kemur fram að skipstjórar hafi agavald á skipi og hafi heimild til að þröngva skipverjum til hlýðni með valdi ef slíkt telst nauðsynlegt til að halda góðri reglu á skipinu . Skipstjórum ber einnig að taka bráðabirgðaskýrslu og er heimilt að byrgja inni eða hefta á annan hátt skipverja sem grunaður er um að hafa drýgt meiri háttar glæp . Þessi valdbeiting skipstjóra má þó aldrei ganga lengra en atvik krefja hverju sinni og er einungis ætluð sem bráðabirgðaráðstöfun . Í sjómannalögum kemur þó fram að skipstjórar hafi agavald á skipinu sínu sem veitir þeim heimild að þröngva skipverjum til hlýðni með valdi ef slíkt telst nauðsynlegt til að halda góðri reglu á skipinu . Svipaðar reglur gilda um flugstjóra sem er einnig heimilt , samkvæmt lögum um loftferðir nr. 60 / 1998 , að „ þröngva mönnum með valdi til hlýðni við sig “ ef slíkt telst nauðsynlegt til að halda uppi góðri hegðun og reglu í loftfari . Einnig er flugstjóra veitt heimild til að gera hluti upptæka innan loftfarsins og er heimilt að setja grunaða einstaklinga í gæslu uns þeir verða afhentir þeim yfirvöldum sem í hlut eiga . Flugstjórum og skipstjórum eru veittar þessar valdheimildir enda fara þeir með æðsta vald innan þeirra farartækja sem þeir stjórna og bera því ábyrgð á að halda uppi lögum og reglu innan þeirra . Hefur Ísland undirgengist ýmsa alþjóðasáttmála sem kveða á um hlutverk flug - og skipstjóra líkt og Haagsáttmálinn , Tókíósamningurinn og Alþjóðasamningnum um öryggi mannslífa á hafinu ( SOLAS ) frá 1974 . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .